## Uredba o radu poduzeća iz područja građevinarstva i stambenih i komunalnih poslova u slučaju ratnog stanja ili neposredne ugroženosti neovisnosti i jedinstvenosti Republike Hrvatske

### NN 55/1991 (25.10.1991.), Uredba o radu poduzeća iz područja građevinarstva i stambenih i komunalnih poslova u slučaju ratnog stanja ili neposredne ugroženosti neovisnosti i jedinstvenosti Republike Hrvatske

# PREDSJEDNIK REPUBLIKE HRVATSKE

Na temelju članka 101. stavka 1. Ustava Republike Hrvatske, na prijedlog
Vlade Republike Hrvatske, donosim

## UREDBU

### o radu poduzeća iz područja građevinarstva i stambenih i komunalnih poslova u slučaju ratnog stanja ili neposredne ugroženosti neovisnosti i jedinstvenosti Republike Hrvatske

Članak 1.

Propisi kojima se uređuje područje gradevinarstva, stambenih i komunalnih
poslova (u daljnjem tekstu: graditeljstvo), koji vrijede na dan stupanja
na snagu ove Uredbe, primjenjivat će se za vrijeme ratnog stanja ili neposredne
ugroženosti neovisnosti i jedinstvenosti Republike Hrvatske (u daljnjem
tekstu: ratno stanje), ako ovom ili drugim uredbama sa zakonskom snagom
nije drugačije uređeno.

Članak 2.

Vlada Republike Hrvatske određuje specijalizirana i posebno opremljena
poduzeća iz područja graditeljstva koja su od posebnog značaja za obranu
Republike. Izvršno vijeće općine ili grada određuje poduzeća iz područja
graditeljstva, koja obavljaju te poslove za vrijeme ratnog stanja. Odlukom
iz stavka 1. i 2. ovog članka određuje se ratna organizacija i način rada
tih poduzeća te minimum kapaciteta neophodno potrebnih za vrijeme ratnog
stanja.

Članak 3.

Ministarstvo zaštite okoliša, prostornog uređenja i graditeljstva (u
daljnjem tekstu: Ministarstvo) vodi evidenciju poduzeća i njitiovih kapaciteta
koja su utvrđena temeljem članka 2. stavka 1. ove uredbe.

Članak 4.

U slučaju ratnog stanja poduzeća iz područja graditeljstva prvenstveno
obavljaju slijedeće poslove:

- otklanjaju posljedice rušenja uslijed neprijateljskih djelovanja i
osposobljavaju oštećene objekte neophodne za vođenje rata;

- izvršavaju zadatke oružanih snaga u inženjerskom osiguranju, kao što
su: zaprečavanje, rekonstrukcija postojećih i izgradnja novih prometnica,
aerodroma, fortifikacijskih objekata i sl;

- obavljaju poslove izgradnje (građenje, adaptacija, rekonstrukcija
i održavanje) najvažnijih objekata kao što su: bolnice, skladišta, skloništa,
privredni objekti i drugi objekti za neophodne potrebe oružanih snaga i
smještaj stanovništva;

- otklanjaju posljedice neprijateljskih djelovanja po naseljenim mjestima,
spašavanje ljudi iz ruševina, asanacija i dekontaminacija terena upotrebom
građevinske mehanizacije, rušenje zgrada radi zaprečavanja ili ograničavanja
širenja požara, rušenje zgrada sklonih padu, raščišćavanje ulica od ruševina
i sl.

Članak 5.

Poduzeća obavljaju radove i usluge po slijedećem prioritetu :

1. oružane snage;

2. civilna zaštita (spašavanje ljudstva, raščišćavanje ruševina i sl);

3. poduzeća za održavanje svih vrsta prometnica;

4. zdravstvene ustanove i komunalna poduzeća;

5. ostala gospodarska poduzeća prema prioritetu određenom od nadležne
državne uprave. Organ uprave općine ili grada nadležan za poslove graditeljstva
u slučaju ratnog stanja može narediti izvršavanje konkretnih zadataka po
utvrđenom prioritetu korisnlka iz stavka 1. ovog članka.

Članak 6.

Ministarstvo ostvaruje uvid u ratne potencijale graditeljstva na teritoriju
Republike Hrvatske.

Članak 7.

Ministarstvo na temelju naloga Vlade Republike Hrvatske i zahtjeva drugih
ministarstava poduzima mjere za uskladivanje ratnih potreba u pružanju
građevinskih usluga i u svezi s tim postavlja zadatke nosiocima izrade
ratnih planova.

Članak 8.

Ministarstvo neposredno ostvaruje uvid u rad poduzeća koja su od posebnog
interesa zaobranu Republike.

Članak 9.

Ministarstvo može popuniti sa stručnom radnom snagom poduzeća koja pružaju
građevinske usluge, ukoliko ovu popunu nisu u mogućnosti izvršiti općina
ili grad, na čijem području se nalazi to poduzeće.

Članak 10.

Potanje propise za provedbu ove uredbe donosi ministar zaštite okoliša,
prostornog uređenja i graditeljstva.

Članak 11.

Ministar zaštite okoliša, prostornog uređenja i graditeljstva može,
neovisno od zakonom propisanih uvjeta i postupaka, razriješiti organ upravljanja
i direktora odnosno drugi poslovodni organ poduzeća koje obavlja djelatnost
u oblasti graditeljstva i imenovati novi organ upravljanja odnosno drugi
poslovodni organ, izuzev u poduzećima na kojima postoji vlasništvo. U poduzećima
iz stavka 1. ovoga članka organ upravljanja donosi sve opće akte.

Članak 12.

U slučaju ako ovlašteni općinski organ ne postupi po ovoj uredbi, propisane
mjere poduzet će Ministarstvo zaštite okoliša, prostornog uređenja i graditeljstva.

Članak 13.

Ova uredba stupa na snagu danom donošenja.

Evidencijski broj 32

Broj : 956/91.

Zagreb, 10. rujna 1991.

Predsjednik Republike Hrvatske

**dr. Franjo Tuđman, v. r.**

Uredba, NN 55/1991-1518